У амфітэатры пройдуць таксама гала-канцэрты адкрыцця і закрыцця фестывалю. Першы прадставіць праграму “Лепшыя песні ХХ стагоддзя. Уладзімір Мулявін”, падрыхтаваную Нацыянальным акадэмічным канцэртным аркестрам Беларусі пад кіраўніцтвам маэстра Міхаіла Фінберга. У выкананні салістаў гэтага калектыву прагучыць каля 40 кампазіцый легендарнага музыканта. Гала-канцэрт закрыцця свята падорыць прыхільнікам папулярнай музыкі сустрэчу з многімі вядомымі выканаўцамі беларускай эстрады: Ірынай Дарафеевай, Вольгай Плотнікавай, Ганнай Шаркуновай, Вікторыяй Алешка, Аляксеем Хлястовым, Германам, ансамблямі “Свята”, “Харошкі”, “Верасы”, Лесяй Кодуш і Славам Нагорным...